stanford-oval/wikipedia huggingface dataset:
สเปนเซอร์ คอมป์ตัน เอิร์ลที่ 2 แห่งนอร์แทมป์ตัน

| สเปนเซอร์ คอมพ์ตัน เอิร์ลที่ 2 แห่งนอร์แทมป์ตัน |
| --- | --- |
สเปนเซอร์ คอมป์ตัน เอิร์ลที่ 2 แห่งนอร์แทมป์ตัน
เกิด: พฤษภาคม ค.ศ. 1601
อสัญกรรม: 19 มีนาคม ค.ศ. 1643
บรรดาศักดิ์: ขุนนางอังกฤษ
ตำแหน่ง: แม่ทัพฝ่ายนิยมกษัตริย์ในสงครามกลางเมืองอังกฤษ
คู่สมรส: แมรี
ขุนนางอังกฤษ - กษัตริย์อังกฤษ - ชาวอังกฤษ
สเปนเซอร์ คอมป์ตัน เอิร์ลที่ 2 แห่งนอร์แทมป์ตัน (อังกฤษ: Spencer Compton, 2nd Earl of Northampton; พฤษภาคม ค.ศ. 1601 - 19 มีนาคม ค.ศ. 1643) เป็นขุนนาง, นักการทหาร และนักการเมืองชาวอังกฤษ สเปนเซอร์ คอมพ์ตันเกิดเมื่อเดือนพฤษภาคม ค.ศ. 1601 เป็นบุตรของวิลเลียม คอมป์ตัน เอิร์ลที่ 1 แห่งนอร์แทมป์ตัน และเอลิซาเบธบุตรีของเซอร์จอห์น สเปนเซอร์นายกเทศมนตรีนครลอนดอน คอมพ์ตันได้รับพระราชทานบรรดาศักดิ์เป็นอัศวินแห่งบาธ (Knight of the Bath) เมื่อวันที่ 3 พฤศจิกายน ค.ศ. 1616 และได้รับเลือกเป็นสมาชิกรัฐสภาจากลัดโลว์ในปี ค.ศ. 1621 ปีเดียวกับที่ได้รับตำแหน่งเจ้ากรมพระภูษามาลา (Master of the Robes) ในเจ้าชายแห่งเวลส์และได้ร่วมเดินทางไปสเปนกับพระองค์ในปี ค.ศ. 1623 สเปนเซอร์ คอมพ์ตันเป็นผู้หนึ่งที่สนับสนุนพระเจ้าชาลส์ที่ 1 ในการรณรงค์ต่อต้านสกอตแลนด์และเป็นผู้ถวายคำแนะนำแก่พระเจ้าชาลส์ในการเรียกประชุมรัฐสภา
ดูเพิ่ม

สงครามกลางเมืองอังกฤษ
ฝ่ายนิยมกษัตริย์
สเต๊กกับไข่

| --- | --- |
สเต๊กกับไข่
มื้อ: อาหารเช้า บรันช์ และอาหารเย็น
แหล่งกำเนิด: สหรัฐ
อุณหภูมิเสิร์ฟ: ร้อน
ส่วนผสมหลัก: สเต๊กเนื้อและไข่
 ตำราอาหาร: สเต๊กกับไข่
สเต๊กกับไข่  (อังกฤษ: steak and eggs) เป็นอาหารอเมริกันที่ประกอบด้วยสเต๊กเนื้อและไข่ดาว โดยทั่วไปจะเสิร์ฟเป็นอาหารเช้าหรือบรันช์ (มื้อเช้าควบมื้อกลางวัน)
วัตถุดิบ

สามารถใช้สเต๊กเนื้อได้หลากหลายประเภท เช่น สันกลาง สันนอก สันสะโพก เนื้อใบบัว และอื่น ๆ ส่วนผสมเพิ่มเติม ได้แก่ พริกหยวก กระเทียม หัวหอม เนย เกลือ พริกไทย ซอสเผ็ด และเครื่องปรุงรสอื่น ๆ  เครื่องเคียง ได้แก่ ซอสต่าง ๆ เช่น ซอสสเต๊ก วูสเตอร์ซอส ชิมิชูร์ริ และอื่น ๆ
รูปแบบต่าง ๆ

รูปแบบต่าง ๆ ได้แก่ แซนด์วิชสเต๊กกับไข่ แซนด์วิชแบบเปิด และสเต๊กกับไข่เบเนดิกต์ สลัดสเต๊กกับไข่รูปแบบหนึ่งใช้ผักใบเขียวเช่นอารูกูลา ไข่ลวก และสเต๊ก
แซนด์วิชสเต๊กกับไข่กับเบคอนและชีสเชดดาร์
แซนด์วิชแบบเปิด ที่ปรุงด้วยสเต๊กกับไข่
สเต๊กกับไข่เบเนดิกต์
สเต๊กกับไข่ที่ร้านอาหาร พร้อมสลัดและหัวหอมทอด
สเต๊กกับไข่ในรูปแบบเฉพาะ ประกอบด้วยเนื้อการ์ปัชโช ไข่นกกระทา ไข่ปีศาจ และซัลปิกอน
ในวัฒนธรรมประชานิยม

สเต๊กกับไข่เป็นอาหารเช้าแบบดั้งเดิมของนักบินอวกาศนาซา เสิร์ฟครั้งแรกให้กับแอลัน เชปเพิร์ด ก่อนออกบินในวันที่ 5 พฤษภาคม พ.ศ. 2504
อาหารชนิดนี้ยังเป็นอาหารเช้าตามธรรมเนียมก่อนขึ้นบกของเหล่านาวิกโยธินสหรัฐ
สเปนเซอร์ เพอร์ซิวัล

| เดอะไรต์ออนะระเบิลสเปนเซอร์ เพอร์ซิวัล |
| --- | --- |
ภาพวาดโดยจอร์จ ฟรานซิส โจเซฟ ปี 1812

นายกรัฐมนตรีแห่งสหราชอาณาจักร
ดำรงตำแหน่ง 4 ตุลาคม 1809 – 11 พฤษภาคม 1812
กษัตริย์: พระเจ้าจอร์จที่ 3
ก่อนหน้า: ดยุกแห่งพอร์ตแลนด์
ถัดไป: เอิร์ลแห่งลิเวอร์พูล
ผู้นำสภาสามัญชน
ดำรงตำแหน่ง เมษายน 1807 – 11 พฤษภาคม 1812
ก่อนหน้า: ไวเคานต์ฮอวิก
ถัดไป: ไวเคานต์แคสเทิลรีก
 
ข้อมูลส่วนบุคคล
เกิด: 1 พฤศจิกายน ค.ศ. 1762(1762-11-01) มิดเดิลเซกซ์, บริเตนใหญ่
เสียชีวิต: 11 พฤษภาคม ค.ศ. 1812(1812-05-11) (49 ปี) นครเวสต์มินสเตอร์, มิดเดิลเซกซ์, สหราชอาณาจักร
ศาสนา: คริสตจักรแห่งอังกฤษ
พรรคการเมือง: พรรคทอรี
ลายมือชื่อ: 

สเปนเซอร์ เพอร์ซิวัล (อังกฤษ: Spencer Perceval) เป็นนายกรัฐมนตรีสหราชอาณาจักรตั้งแต่วันที่ 4 ตุลาคม ค.ศ. 1809 จนกระทั่งถูกลอบสังหารในวันที่ 11 พฤษภาคม ค.ศ. 1812 เป็นนายกรัฐมนตรีเพียงคนเดียวในประวัติศาสตร์อังกฤษที่ถูกลอบสังหาร ก่อนหน้าที่จะดำรงตำแหน่งนายกรัฐมนตรี เขาเคยเป็นอัยการสูงสุดแห่งอังกฤษและเวลส์
เพอร์ซิวัลเป็นบุตรคนเล็กของขุนนางชาวไอริช เข้าศึกษาที่โรงเรียนแฮร์โรว์และวิทยาลัยทรินิตีแห่งเคมบริดจ์ หลังจากนั้นก็เข้าศึกษาด้านวิชากฎหมายและฝึกงานเป็นทนายความในมิดแลนด์ จากนั้นในปี ค.ศ. 1796 ก็ได้เป็นที่ปรึกษาด้านกฎหมายในพระองค์ ก่อนที่จะเข้าสู่การเมืองในวัย 33 ปีในฐานะสมาชิกรัฐสภาจากนอร์แทมป์ตัน ซึ่งเขาเป็นนักการเมืองในกลุ่มของวิลเลียม พิตต์ เพอร์ซิวัลอยู่ในฝ่ายต่อต้านนโยบายการเลิกกีดกันชาวคาทอลิกและการปฏิรูปรัฐสภา ในขณะเดียวกันเขาก็สนับสนุนการทำสงครามต่อต้านนโปเลียนและการเลิกค้าทาส นอกจากนี้เขายังเป็นนักการเมืองหัวศีลธรรม เขาต่อต้านการพนัน, การล่าสัตว์, การคบชู้ เขาเป็นคนไม่ค่อยดื่มสุรามากเท่ากับสมาชิกสภาส่วนใหญ่ และเขามักบริจาคทรัพย์สินให้การกุศลอยู่เสมอ
แหล่งข้อมูลอื่น

Spencer Perceval, the assassinated prime minister that history forgot in The Guardian
Spencer Perceval on the Downing Street website.
Articles about Spencer Perceval เก็บถาวร 2013-10-29 ที่ เวย์แบ็กแมชชีน on the website of All Saints Church, Ealing
Spencer Perceval's assassination at the National Archives
Spencer Perceval's assassination in the Parliamentary Archives
| ด ค กนายกรัฐมนตรีแห่งบริเตนใหญ่และสหราชอาณาจักร |
| --- | --- | --- |
| บริเตนใหญ่ |  วอลโพล ·  เอิร์ลแห่งวิลมิงตัน ·  เพแลม ·  ดยุกแห่งนิวคาสเซิล ·  ดยุกแห่งเดวอนเชอร์ ·  ดยุกแห่งนิวคาสเซิล ·  เอิร์ลแห่งบิวต์ ·  เกรนวิลล์ ·  มาร์ควิสแห่งร็อกกิงแฮม ·  เอิร์ลแห่งแชแทม ·  ดยุกแห่งกราฟตัน ·  ลอร์ดนอร์ท ·  มาร์ควิสแห่งร็อกกิงแฮม ·  เอิร์ลแห่งเชลเบิร์น ·  ดยุกแห่งพอร์ตแลนด์ ·  พิตต์ ผู้เยาว์ |  |
| สหราชอาณาจักร | พิตต์ ผู้เยาว์ · แอดดิงตัน · พิตต์ ผู้เยาว์ · ลอร์ดเกรนวิลล์ · ดยุกแห่งพอร์ตแลนด์ · เพอร์ซิวัล · เอิร์ลแห่งลิเวอร์พูล · แคนนิง · ไวเคานต์โกดริช · ดยุกแห่งเวลลิงตัน · เอิร์ลเกรย์ · ไวเคานต์เมลเบิร์น · ดยุกแห่งเวลลิงตัน · พีล · ไวเคานต์เมลเบิร์น · พีล · เอิร์ลรัสเซล · เอิร์ลแห่งดาร์บีย์ · เอิร์ลแห่งแอเบอร์ดีน · ไวเคานต์พาเมอร์สตัน · เอิร์ลแห่งดาร์บีย์ · ไวเคานต์พาเมอร์สตัน · เอิร์ลรัสเซล · เอิร์ลแห่งดาร์บีย์ · ดิสราเอลี · แกลดสตัน · เอิร์ลแห่งเบคอนสฟิลด์ · แกลดสตัน · มาร์ควิสแห่งซอลสบรี · แกลดสตัน · มาร์ควิสแห่งซอลส์บรี · แกลดสตัน · เอิร์ลแห่งโรสเบรี · มาร์ควิสแห่งซอลสบรี · บัลโฟร์ · แคมพ์เบลล์-แบนเนอร์มัน · แอสควิธ · จอร์จ · ลอว์ · บอลดวิน · แมกดอนัลด์ · บอลดวิน · แมกดอนัลด์ · บอลดวิน · เชมเบอร์ลิน · เชอร์ชิล · แอตต์ลี · เชอร์ชิล · อีเดน · แมคมิลแลน · ฮิวม์ · วิลสัน · ฮีธ · วิลสัน · คัลลาฮาน · แทตเชอร์ · เมเจอร์ · แบลร์ · บราวน์ · แคเมอรอน · เมย์ · จอห์นสัน · ทรัสส์ · ซูแน็ก · สตาร์เมอร์ |  |
รายนาม
สเปนเซอร์ คอมป์ตัน เอิร์ลแห่งวิลมิงตัน

สำหรับความหมายอื่น ดูที่ เอิร์ลแห่งวิลมิงตัน (แก้ความกำกวม)
| เดอะไรต์ออนะระเบิลเอิร์ลแห่งวิลมิงตัน |
| --- | --- |


นายกรัฐมนตรีแห่งบริเตนใหญ่
ดำรงตำแหน่ง 16 กุมภาพันธ์ 1742 – 2 กรกฎาคม 1743  (1 ปี 136 วัน)
กษัตริย์: พระเจ้าจอร์จที่ 2
ก่อนหน้า: รอเบิร์ต วอลโพล
ถัดไป: เฮนรี เพลแฮม
 
ข้อมูลส่วนบุคคล
เกิด: ค.ศ. 1673 วาร์วิกไชร์, อังกฤษ
เสียชีวิต: 2 กรกฎาคม ค.ศ. 1743(1743-07-02) (70 ปี) จัตุรัสเซนต์เจมส์, ลอนดอน
ลายมือชื่อ: 

สเปนเซอร์ คอมป์ตัน เอิร์ลแห่งวิลมิงตัน (อังกฤษ: Spencer Compton, Earl of Wilmington) เป็นนักการเมืองและรัฐบุรุษชาวอังกฤษ เขาได้ดำรงตำแหน่งเป็นนายกรัฐมนตรีคนที่สองต่อจากเซอร์ รอเบิร์ต วอลโพล ถึงแม้ช่วงรัฐบาลของเขา อำนาจและอิทธิพลแท้จริงจะอยู่ที่ลอร์ดคาร์เล็ตซึ่งเป็นรัฐมนตรีต่างประเทศ เอิร์ลแห่งวิลมิงตันถึงแก่อสัญกรรมขณะดำรงอยู่ในตำแหน่งนายกรัฐมนตรี
แหล่งข้อมูลอื่น

Find-A-Grave profile for Spencer Compton, 1st Earl of Wilmington
More about Spencer Compton, Earl of Wilmington เก็บถาวร 2007-06-07 ที่ เวย์แบ็กแมชชีน on the Downing Street website.
| ด ค กนายกรัฐมนตรีแห่งบริเตนใหญ่และสหราชอาณาจักร |
| --- | --- | --- |
| บริเตนใหญ่ |  วอลโพล ·  เอิร์ลแห่งวิลมิงตัน ·  เพแลม ·  ดยุกแห่งนิวคาสเซิล ·  ดยุกแห่งเดวอนเชอร์ ·  ดยุกแห่งนิวคาสเซิล ·  เอิร์ลแห่งบิวต์ ·  เกรนวิลล์ ·  มาร์ควิสแห่งร็อกกิงแฮม ·  เอิร์ลแห่งแชแทม ·  ดยุกแห่งกราฟตัน ·  ลอร์ดนอร์ท ·  มาร์ควิสแห่งร็อกกิงแฮม ·  เอิร์ลแห่งเชลเบิร์น ·  ดยุกแห่งพอร์ตแลนด์ ·  พิตต์ ผู้เยาว์ |  |
| สหราชอาณาจักร | พิตต์ ผู้เยาว์ · แอดดิงตัน · พิตต์ ผู้เยาว์ · ลอร์ดเกรนวิลล์ · ดยุกแห่งพอร์ตแลนด์ · เพอร์ซิวัล · เอิร์ลแห่งลิเวอร์พูล · แคนนิง · ไวเคานต์โกดริช · ดยุกแห่งเวลลิงตัน · เอิร์ลเกรย์ · ไวเคานต์เมลเบิร์น · ดยุกแห่งเวลลิงตัน · พีล · ไวเคานต์เมลเบิร์น · พีล · เอิร์ลรัสเซล · เอิร์ลแห่งดาร์บีย์ · เอิร์ลแห่งแอเบอร์ดีน · ไวเคานต์พาเมอร์สตัน · เอิร์ลแห่งดาร์บีย์ · ไวเคานต์พาเมอร์สตัน · เอิร์ลรัสเซล · เอิร์ลแห่งดาร์บีย์ · ดิสราเอลี · แกลดสตัน · เอิร์ลแห่งเบคอนสฟิลด์ · แกลดสตัน · มาร์ควิสแห่งซอลสบรี · แกลดสตัน · มาร์ควิสแห่งซอลส์บรี · แกลดสตัน · เอิร์ลแห่งโรสเบรี · มาร์ควิสแห่งซอลสบรี · บัลโฟร์ · แคมพ์เบลล์-แบนเนอร์มัน · แอสควิธ · จอร์จ · ลอว์ · บอลดวิน · แมกดอนัลด์ · บอลดวิน · แมกดอนัลด์ · บอลดวิน · เชมเบอร์ลิน · เชอร์ชิล · แอตต์ลี · เชอร์ชิล · อีเดน · แมคมิลแลน · ฮิวม์ · วิลสัน · ฮีธ · วิลสัน · คัลลาฮาน · แทตเชอร์ · เมเจอร์ · แบลร์ · บราวน์ · แคเมอรอน · เมย์ · จอห์นสัน · ทรัสส์ · ซูแน็ก · สตาร์เมอร์ |  |
รายนาม
สเปซเอ็กซ์ดรากอน

| --- | --- |

คำอธิบาย
ภารกิจ: ส่งมนุษย์และสินค้าขึ้นสู่วงโคจรต่ำของโลก (เชิงพาณิชย์) ส่งสินค้าสู่สถานีอวกาศนานาชาติ  (ภาครัฐ)
ลูกเรือ: 0 (แบบขนส่งสินค้า) 7 (ดรากอนไรเดอร์)
จรวดขนส่ง: ฟัลคอน 9  (ดรากอน C1–ดรากอน C4)  ฟัลคอน 9 วี1.1  (ดรากอน C5–)
เที่ยวบินแรก: 8 ธันวาคม พ.ศ. 2553 (เที่ยวบินทดสอบ) 8 ตุลาคม พ.ศ. 2555 (ใช้งานจริงเที่ยวแรก)
ขนาด
สูง: 6.1 เมตร 
เส้นผ่าศูนย์กลาง: 3.7 เมตร 
มุมผนังยาน: 15 องศา
ปริมาตร: 10 เมตร3 ปรับความดัน 14 เมตร3 ไม่ปรับความดัน 34 เมตร3 ไม่ปรับความดันแบบต่อเติม
มวลเดิม: 4,200 กิโลกรัม 
สินค้า: 3,310 กิโลกรัม (ส่วนปรับความดัน) และ 3,310 กิโลกรัม (ส่วนไม่ปรับความดัน) (ขาขึ้น) 2,500 กิโลกรัม ในส่วนปรับความดัน (ขาลง) 2,600 กิโลกรัม ในส่วนไม่ปรับความดัน (ถูกเผาไหม้)
คุณสมบัติ
ความทนทาน: 1 สัปดาห์ ถึง 2 ปี
การกลับสู่บรรยากาศ ที่: 3.5 จี
ด ค ก
สเปซเอกซ์ดรากอน (อังกฤษ: SpaceX Dragon) หรือที่เรียกว่า Dragon 1 หรือ Cargo Dragon เป็นยานอวกาศที่สามารถนำบางส่วนมาใช้ใหม่ได้ พัฒนาโดย สเปชเอกซ์  บริษัทขนส่งอวกาศเอกชนสัญชาติอเมริกัน ตั้งอยู่ในฮาวธอร์น, รัฐแคลิฟอร์เนีย ดราก้อนถูกส่งขึ้นสู่อวกาศโดยจรวดขนส่งแบบ Falcon 9 ซึ่งเป็นจรวดสองส่วน สเปซเอกซ์ยังพัฒนาดรากอนอีกหนึ่งรุ่นที่สามารถขนส่งมนุษย์ได้ ชื่อว่า ดราก้อนไรเดอร์ (Dragon V2)
ยานดรากอน เริ่มเที่ยวบินแรกในเดือนธันวาคม พ.ศ. 2553 และทำให้ดรากอนกลายเป็นยานอวกาศเชิงพาณิชย์ลำแรก และสามารถกู้คืนจากวงโคจรได้สำเร็จ วันที่ 25 พฤษภาคม พ.ศ. 2555 ยานดรากอนแบบขนส่งสินค้า เป็นยานอวกาศเชิงพาณิชย์ลำแรกที่โคจรบรรจบและเชื่อมต่อกับสถานีอวกาศนานาชาติ นอกจากนี้ยังได้ทำสัญญาในการขนส่งสินค้าไปยังสถานีอวกาศนานาชาติภายใต้โครงการชื่อ Commercial Resupply Services ของนาซา ดรากอนเริ่มการขนส่งดังกล่าวตั้งแต่เดือนตุลาคม พ.ศ. 2555 เป็นต้นมา
นอกจากนี้ สเปซเอกซ์ยังพัฒนาดรากอนสำหรับบรรทุกนักบินอวกาศในชื่อ ดรากอน วี2 สามารถขนส่งนักบินอวกาศได้ถึง 7 คน และสามารถปรับเปลี่ยนให้ขนส่งนักบินอวกาศพร้อมกับสินค้าได้ มีระยะปฏิบัติการในวงโคจรต่ำของโลก นอกจากนี้ สเปซเอกซ์ยังได้รับสัญญาจากรัฐบาลสหรัฐอเมริกาให้พัฒนายานขนส่งมนุษย์ให้ทางรัฐบาล นอกจากนี้ยังมีแผ่นกันความร้อนที่ออกแบบมาเพื่อรองรับแรงเสียดทานจากบรรยากาศโลกหลังกลับจากดาวอังคารได้ เพราะการเดินทางระหว่างดาวเคราะห์จะใช้ความเร็วหลุดพ้น ซึ่งมีความเร็วสูงมากมีความเร็วประมาณ10,000กม./ชั่วโมง
แหล่งข้อมูลอื่น

Dragon Spacecraft overview on SpaceX official website เก็บถาวร 2013-04-05 ที่ เวย์แบ็กแมชชีน
SpaceX CCDev2 Agreement with NASA เก็บถาวร 2012-06-12 ที่ เวย์แบ็กแมชชีน
SpaceX CCDev2 bi-monthly progress reports เก็บถาวร 2015-07-21 ที่ เวย์แบ็กแมชชีน
Dragon cargo delivery to ISS (COTS 2 highlight reel)
Dragon crew transport to ISS (CG rendering)
สเตซี ลูอิส

| สเตซี่ ลูอิส (Stacy Lewis) |
| --- | --- |

ข้อมูลส่วนตัว
เกิด:  (1985-02-16) 16 กุมภาพันธ์ ค.ศ. 1985 (39 ปี) โอไฮโอ สหรัฐอเมริกา
ส่วนสูง: 165 ซม.
สัญชาติ:  สหรัฐ
การเล่นอาชีพ
การศึกษา: มหาวิทยาลัยอาร์คันซอ
เริ่มเล่นอาชีพ: ในปี 2008
ทัวร์ล่าสุด: แอลพีจีเอทัวร์ ในปี 2009
ชนะเลิศอาชีพ: 8
ผลงานที่ดีที่สุดในเอลพีจีเอเมเจอร์แชมเปียนชิป 
วีเมนส์ พีจีเอ แชมเปียนชิป: ที่ 2 ร่วม (2012)
ยูเอส วีเมนส์ โอเพน: ที่ 3 ร่วม (2008)
วีเมนส  บริติช โอเพน: ที่ 8 ร่วม (2012)
สเตซี่ ลูอิส (อังกฤษ: Stacy Lewis; 16 กุมภาพันธ์ ค.ศ. 1985 — ) เป็นนักกอล์ฟหญิงสัญชาติอเมริกัน ปัจจุบันเล่นอยู่ใน แอลพีจีเอทัวร์ เธอเคยถูกจัดให้เป็น นักกอล์ฟหญิงหมายเลข 1 ของโลก จากการจัดอันดับนักกอล์ฟหญิงทั่วโลก ในปี 2013
ประวัติ

สเตซี่ ลูอิส เกิดที่เมืองโทเลโด รัฐโอไฮโอ ประเทศสหรัฐอเมริกา ลูอิสได้ย้ายมาโตที่รัฐเท็กซัส และจบการศึกษาระดับไฮสคูลที่นี่ในปี 2003, เมื่อลูอิสอายุได้ 11 ปี เธอได้รับการตรวจจากหมอ และพบว่าเธอเป็นโรคกระดูกสันหลังคด เธอจึงต้องรักษาโดยการผ่าตัดกระดูกสันหลังฟิวชั่นในขณะที่เธอเรียนอยู่ชั้นไฮสคูล นั้นจึงทำให้เธอพลาดโอกาสที่จะลงแข่งขันกอล์ฟในปีแรกให้กับมหาวิทยาลัยของเธอ เพื่อพักฟื้นจากการผ่าตัด
ประวัติขณะเป็นมือสมัครเล่น

ลูอิสเริ่มต้นด้วยการเป็นนักกีฬากอล์ฟของทีมมหาวิทยาลัย  จากนั้นในปี 2006 เธอชนะการแข่งขันรายการ the Women's Western Amateur ซึ่งเป็นรายการของมือสมัครเล่น
ในปี 2007 เธอผ่านการคัดเลือกให้เข้าไปเล่นในรายการ U.S. Women's Open ได้สำเร็จ แต่ไม่ผ่านการตัดตัวไปเล่นในสองวันสุดท้าย หลังจากนั้น 2 เดือน ในการแข่งขันรายการ LPGA NW Arkansas Championship ซึ่งเป็นรายการอาชีพของแอลพีจีเอทัวร์ ลูอิสได้ลงแข่งขันในรายการนี้ และทำสกอร์ขึ้นเป็นผู้นำในวันแรก แต่หลังจากจบวันแรก เกิดปัญหาทางสภาพอากาศ ทำให้ไม่สามารถแข่งขันต่อไปได้ จึงต้องจบการแข่งขันเพียงวันเดียว และยกตำแหน่งแชมป์ให้กับลูอิส แต่แชมป์นี้จะไม่ถูกนับเนื่องจากเป็นแชมป์อย่างไม่เป็นทางการ
ในปี 2008, ลูอิสจบการศึกษาจากมหาวิทยาลัยอาร์คันซอ โดยจบปริญญาตรี สาขาการเงินและการบัญชี
สู่การเล่นอาชีพ

ลูอิสเทิร์นโปรในปี 2008 เธอลงแข่งขันในแอลพีจีเอทัวร์ปี 2008 ทั้งหมด 7 รายการ และจบการแข่งขันใน 10 อันดับแรก 2 รายการ โดยทำเงินรางวัลไป 247,000 เหรียญ
ก่อนที่จะเข้าสู่การแข่งขันแอลพีจีเอทัวร์ในปี 2009 ลูอิสนั้นยังไม่ได้เป็นสมาชิกของแอลพีจีเอ แต่เธอก็สามารถผ่านการคัดเลือกเข้าไปเล่นในรายการ U.S. Women's Open ได้โดยการแข่งขันเพื่อควอลิฟายด์. ลูอิสพยายามอย่างมากเพื่อที่จะได้ทัวร์การ์ดของแอลพีจีเอทัวร์ โดยอาศัยการแข่งขันที่ได้รับเชิญจากสปอนเซอร์  แต่ก็ไม่สำเร็จ
ลูอิสตัดสินใจเข้าสู่การคัดเลือกผู้เล่นเข้าสู่แอลพีจีเอทัวร์ ในเดือนกันยายนที่แคลิฟอร์เนีย  และสามารถผ่านเข้าสู่การคัดเลือกรอบสุดท้ายได้ในเดือนธันวาคม ที่ฟลอริดา จนในที่สุด เธอก็สามารถผ่านการคัดเลือก ให้เป็นผู้เล่นหน้าใหม่ของแอลพีจีเอทัวร์ ในปี 2009 ได้สำเร็จ ซึ่งเป็นปีเดียวกับ จีไย ชิน และ มิเชล วี
แชมป์แรกอย่างเป็นทางการของลูอิส ได้แก่รายการ Kraft Nabisco Championship ในปี 2011 ซึ่งเป็นรายการเมเจอร์ โดยเอาชนะ เจิ้ง หย่าหนี นักกอล์ฟหญิงมือ 1 ของโลกในขณะนั้นไป 3 สโตรก
ลูอิสเข้าร่วมการแข่งขัน โซลเฮม คัพ เป็นครั้งแรกในปี 2011 โดยทำคะแนนคัดเลือกมาเป็นอันดับที่ 2 ของทีมสหรัฐอเมริกา รองจาก คริสตี้ เคอร์
ในปี 2012 ลูอิส ชนะการแข่งขันแอลพีจีเอ 4 รายการ ทำให้เธอกลายเป็นผู้เล่นอเมริกันคนแรกที่ชนะรางวัลผู้เล่นแห่งปีของแอลพีจีเอทัวร์ หลังจากที่ เบ็ธ แดเนียล เคยทำไว้เป็นคนล่าสุดในปี 1994
ในวันที่ 17 มีนาคม 2013 ลูอิสชนะการแข่งขัน รายการ RR Donnelley LPGA Founders Cup ทำให้เธอสามารถแซง เจิ้ง หย่าหนี ขึ้นเป็นนักกอล์ฟหญิงมือ 1 ของโลกได้สำเร็จ ก่อนจะถูก อินบี ปาร์ค แซงขึ้นเป็นมือ 1 ของโลก ในวันที่ 15 เมษายน 2013 รวมเวลาที่ลูอิสได้เป็นนักกอล์ฟหญิงมือ 1 ของโลกทั้งหมด 4 อาทิตย์
ผลงานและการแข่งขัน > แอลพีจีเอทัวร์ (7*)

| ลำดับ>  | วันที่ | รายการ | คะแนนรวม | สกอร์ | ชนะ of อันดับ 2 | อันดับ 2 | เงินรางวัล ที่ได้รับ ($) |
| --- | --- | --- | --- | --- | --- | --- | --- |
| - | 9 กันยายน 2007 | LPGA NW Arkansas Championship* (มือสมัครเล่น) | 65 (รอบที่ 1) | –7 | 1 สโตรก |  แคทเธอรีน ฮัลล์  เทเรซ่า ลู  คริสตี้ แม็คเพอร์สัน | ไม่ได้รับเงินรางวัล |
| 1 | 3 เมษายน 2011 | Kraft Nabisco Championship | 66-69-71-69=275 | –13 | 3 สโตรก |  เจิ้ง หย่าหนี | 300,000 |
| 2 | 29 เมษายน 2012 | Mobile Bay LPGA Classic | 68-67-67-69=271 | –17 | 1 สโตรก |  เล็กซี่ ทอมป์สัน | 187,500 |
| 3 | 3 มิถุนายน 2012 | ShopRite LPGA Classic | 65-65-71=201 | –12 | 4 สโตรก |  แคทเธอรีน ฮัลล์ | 225,000 |
| 4 | 23 กันยายน 2012 | Navistar LPGA Classic | 66-70-65-69=270 | –18 | 2 สโตรก |  เล็กซี่ ทอมป์สัน | 195,000 |
| 5 | 4 พฤศจิกายน 2012 | Mizuno Classic | 71-70-64=205 | –11 | 1 สโตรก |  โบ มี ลี | 180,000 |
| 6 | 3 มีนาคม 2013 | HSBC Women's Champions | 67-66-69-71=273 | –15 | 1 สโตรก |  นา ยอน ชอย | 210,000 |
| 7 | 17 มีนาคม 2013 | RR Donnelley LPGA Founders Cup | 68-65-68-64=265 | –23 | 3 สโตรก |  ไอ มิยาซาโตะ | 225,000 |
สถิติการเพลย์ออฟ (0–1)
| ลำดับ>  | ปี | รายการ | แข่งขันกับ | ผลการแข่งขัน |
| --- | --- | --- | --- | --- |
| 1 | 2012 | Women's Australian Open |  จูเลียตา กรานาดา,  เจสสิกา คอร์ดา,  บริททานี่ ลินซิคัม,  โซ ยอน รยู,  ฮี คยอง ซอ | แพ้ เจสสิกา คอร์ดา ในการแข่งขันเพลย์ออฟหลุมที่ 2 |
การแข่งขันที่เป็นเมเจอร์จะแสดงเป็น ตัวหนา 

* รายการแรกไม่ถูกนับอย่างเป็นทางการเนื่องจากแข่งขันเพียงรอบเดียว
ลิงก์

เว็บไซต์ทางการ
ประวัติในแอลพีจีเอทัวร์
Arkansas Razorbacks.com เก็บถาวร 2012-10-19 ที่ เวย์แบ็กแมชชีน -  ประวัติของ สเตซี่ ลูอิส
สเวน ออสการ์ คูลเลนเดอร์

สเวน ออสการ์ คูลเลนเดอร์
สเวน ออสการ์ คูลเลนเดอร์ หรือ สเวน โอ. คูลเลนเดอร์ (อังกฤษ: Sven Oscar Kullander, Sven O. Kullander) เป็นนักมีนวิทยาและสัตววิทยาชาวสวีเดน เกิดเมื่อวันที่  (1952-11-30) 30 พฤศจิกายน ค.ศ. 1952 (71 ปี) ที่เมืองสโคเลฟเท ประเทศสวีเดน จบการศึกษาจากมหาวิทยาลัยอูเมียวและมหาวิทยาลัยสต็อกโฮล์ม สำเร็จการศึกษาระดับปริญญาเอกในปี ค.ศ. 1984
ดร.คูลเลนเดอร์ เป็นนักสัตววิทยาที่ศึกษาค้นคว้าโดยเฉพาะและเชี่ยวชาญโดยเฉพาะเกี่ยวกับปลาในวงศ์ปลาหมอสี (Cichlidae) อาทิ สกุล Apistogramma และCichlasoma ปัจจุบันเป็นภัณฑารักษ์ที่พิพิธภัณฑ์ประวัติศาสตร์ธรรมชาติวิทยาสวีเดน รับผิดชอบงานทางด้านมีนวิทยาและวิทยาสัตว์เลื้อยคลานและสัตว์สะเทินน้ำสะเทินบก
นอกจากนี้แล้วยังมีงานเขียนมากมายทั้งหนังสือ, บทความ และนิตยสาร อาทิ  A Revision of the South American Cichlid Genus Cichlasoma ในปี ค.ศ. 1983, Cichlid fishes of the Amazon River drainage of Peru ในปี ค.ศ. 1986, The Cichlids of Surinam ในปี ค.ศ. 1989, Tidskriften Akvariet (Aquarium Times-ในภาษาอังกฤษ) เป็นต้น นอกจากนี้แล้วชื่อสามัญของปลาออสการ์ (Astronotus ocellatus) ซึ่งนิยมเลี้ยงเป็นปลาสวยงาม ก็ตั้งตามชื่อกลางของเจ้าตัวด้วย
สเมอร์นอฟ

สเมอร์นอฟ (อังกฤษ: Smirnoff) เป็นตราสินค้าของวอดก้า ปัจจุบันมีเจ้าของและผลิตโดยบริษัทอังกฤษที่ชื่อ เดียจีโอ ตราสินค้าสเมอร์นอฟเริ่มต้นจากโรงกลั่นวอดก้าที่ก่อตั้งที่มอสโคว์ โดย  Pyotr Arsenievich Smirnov (1831–1898) บุตรชายของคนยากจน ไร้การศึกษาในชนบท ปัจจุบันสเมอร์นอฟมีจำหน่ายใน 130 ประเทศ สเมอร์นอฟมีผลิตภัณฑ์อย่างเช่น วอดก้า, วอดก้าแต่งกลิ่น เครื่องดื่มมอลต์
แหล่งข้อมูลอื่น

http://www.smirnoff.com
สเปซเอ็กซ์ ครูว์-2

| SpaceX Crew-2 |
| --- | --- |
A previous flight of the capsule as it approaches the ISS.

ประเภทภารกิจ: ISS crew transport
ผู้ดำเนินการ: SpaceX
COSPAR ID: 2021-030A
SATCAT no.: 48209
ระยะภารกิจ: 180 days
 

ข้อมูลยานอวกาศ
ยานอวกาศ: Crew Dragon Endeavour
ผู้ผลิต: SpaceX
 

บุคลากร
ผู้โดยสาร: 4
รายชื่อผู้โดยสาร: Robert S. Kimbrough K. Megan McArthur Akihiko Hoshide Thomas Pesquet
 

เริ่มต้นภารกิจ
วันที่ส่งขึ้น: 30 March 2021 (planned)
จรวดนำส่ง: Falcon 9 Block 5
ฐานส่ง: Kennedy Space Center, LC-39A
ผู้ดำเนินงาน: SpaceX
 

สิ้นสุดภารกิจ
ลงจอด: 2021
พิกัดลงจอด: Atlantic Ocean
 

ลักษณะวงโคจร
ระบบอ้างอิง: Geocentric orbit
ระบบวงโคจร: Low Earth orbit
ความเอียง: 51.66°
 

Docking with ISS
Time docked: Six months (planned)
 
Commercial Crew Program← SpaceX Crew-1SpaceX Crew-3 →  Crew Dragon flights← SpaceX Crew-1Inspiration4 →
สเปซเอ็กซ์ ครูว์-2 (อังกฤษ: SpaceX Crew-2) จะเป็นเที่ยวบินปฏิบัติการลำที่สองของยานอวกาศครูว์ดรากอน และนับเป็นครั้งที่สามที่เป็นเที่ยวบินโคจรที่มีลูกเรือ ปัจจุบันภารกิจนี้มีแผนจะปล่อยตัวในวันที่ 30 มีนาคม พ.ศ. 2564  รอวันที่ปล่อยตัวจริงของภารกิจ SpaceX Crew-1 และการปรับปรุงแคปซูล Endeavour หลังจากการกู้คืน Demo-2  ภารกิจ Crew-2 จะส่งลูกเรือสี่คนไปยังสถานีอวกาศนานาชาติ
ลูกเรือ

เมื่อวันที่ 28 กรกฎาคม พ.ศ. 2563 JAXA, ESA และ NASA ยืนยันการมอบหมายงานแก่นักบินอวกาศในภารกิจนี้
| ตำแหน่ง | นักบินอวกาศ | นักบินอวกาศ |
| --- | --- | --- |
ผู้บัญชาการยานอวกาศ:  Robert S. Kimbrough, NASA ขึ้นสู่อวกาศ3
นักบิน:  K. Megan McArthur, NASA ขึ้นสู่อวกาศ2
ผู้เชี่ยวชาญด้านภารกิจ 1:  Akihiko Hoshide, JAXA ขึ้นสู่อวกาศ3
ผู้เชี่ยวชาญด้านภารกิจ 2:  Thomas Pesquet, ESA ขึ้นสู่อวกาศ2
สแตกคาโต

สตักกาโต
สตักกาโต (อังกฤษ: staccato) เป็นการออกเสียงดนตรีรูปแบบหนึ่ง ในโน้ตดนตรีสมัยใหม่ สตักกาโตหมายถึงการบรรเลงโน้ตให้สั้นลงจากปกติ เพื่อให้ตัวโน้ตแต่ละตัวแบ่งแยกออกจากกันอย่างชัดเจน นักทฤษฎีเริ่มให้คำอธิบายสตักกาโตและสตักกาโตได้กำเนิดขึ้นมาในศิลปะดนตรีตั้งแต่คริสต์ศตวรรษที่ 18
สเตรตส์เซตเทิลเมนต์

สเตรตส์เซตเทิลเมนต์ หรือ อาณานิคมช่องแคบ (อังกฤษ: Straits Settlements; จีน: 海峡殖民地 Hǎixiá zhímíndì) คืออาณานิคมของจักรวรรดิบริติชในเอเชียตะวันออกเฉียงใต้ ประกอบด้วยดินแดนที่เป็นรัฐปีนัง ดินดิง (ส่วนหนึ่งของรัฐเปรัก) รัฐมะละกา สิงคโปร์ และลาบวนในปัจจุบัน
อาณานิคมแห่งนี้ก่อตั้งขึ้นในปี พ.ศ. 2369 โดยในตอนแรกเป็นเพียงส่วนหนึ่งของดินแดนที่อยู่ในความควบคุมของบริษัทอินเดียตะวันออกของอังกฤษ ต่อมาในวันที่ 1 เมษายน พ.ศ. 2410 ได้กลายเป็นอาณานิคมอยู่ภายใต้การปกครองของรัฐบาลสหราชอาณาจักรอย่างเต็มตัว และได้รับเอกราชภายหลังสงครามโลกครั้งที่ 2
ประวัติศาสตร์และการปกครอง

บทความหลัก: ประวัติศาสตร์สิงคโปร์
อาณานิคมแห่งนี้ก่อตั้งขึ้นตามสนธิสัญญาระหว่างอังกฤษกับเนเธอร์แลนด์ในปี พ.ศ. 2367 ซึ่งเป็นข้อตกลงในการแบ่งเขตอิทธิพลในภูมิภาคเอเชียตะวันออกเฉียงใต้ภาคพื้นสมุทรระหว่างทั้งสองประเทศ ซึ่งเขตของอังกฤษจะอยู่ทางเหนือ และเขตของเนเธอร์แลนด์จะอยู่ทางใต้ โดยมีการและเปลี่ยนดินแดนระหว่างกัน คืออังกฤษจะต้องยกนิคมในเบงคูเลน (Bencoolen) ทางภาคตะวันตกของเกาะสุมาตราให้กับเนเธอร์แลนด์ โดยแลกกับมะละกาและสิงคโปร์ ทำให้เมืองหลวงของอาณานิคมย้ายจากเกาะปีนังมาสิงคโปร์ในปี พ.ศ. 2375
ในปี พ.ศ. 2410 นิคมดังกล่าวก็ได้กลายเป็นอาณานิคมอย่างเต็มตัว โดยอยู่ภายใต้การปกครองของสำนักงานอาณานิคมในกรุงลอนดอน แทนที่จะขึ้นตรงกับรัฐบาลประจำอินเดียในกัลกัตตา เมื่อวันที่ 4 กุมภาพันธ์ รัฐบาลอังกฤษได้ตราธรรมนูญประจำอาณานิคม โดยให้อำนาจแก่ข้าหลวงแห่งนิคม ซึ่งบริหารกิจการของอาณานิคมโดยได้รับความช่วยเหลือจากสภาบริหารและสภานิติบัญญัติ
ประวัติศาสตร์และการปกครอง > ดินดิงและพรอวินซ์เวลส์ลีย์

ดินดิงซึ่งเป็นดินแดนที่ประกอบด้วยพื้นที่ชายฝั่งและหมู่เกาะทางตะวันตกของรัฐเปรัก ได้กลายเป็นของอังกฤษตามสนธิสัญญาปังโกร์ในปีพ.ศ. 2417 แต่ดินแดนดังกล่าวก็ไม่ได้มีทำประโยชน์ให้แก่อังกฤษมากนัก
พรอวินซ์เวลส์ลีย์ซึ่งเป็นพื้นที่ทางชายฝั่งตะวันตกของรัฐเกอดะห์ที่อยู่ตรงกันข้ามกับเกาะปีนังและมีอาณาเขตทางใต้ติดต่อกับรัฐเปรัก ได้กลายเป็นของอังกฤษในปี พ.ศ. 2341 โดยเขตแดนทางเหนือและทางตะวันออกที่ติดต่อกับรัฐเกอดะห์นั้นได้กำหนดตามข้อตกลงที่ทำกับสยามในปี พ.ศ. 2410 ดินแดนแห่งนี้ถูกปกครองโดยเจ้าหน้าที่ซึ่งขึ้นตรงต่อหน่วยงานในเกาะปีนัง พื้นที่ส่วนใหญ่ของพรอวินซ์เวลส์ลีย์เป็นที่ราบที่อุดมสมบูรณ์ โดยมีประชากรส่วนใหญ่เป็นชาวมลายู โดยมีชาวจีนและชาวทมิฬซึ่งเป็นแรงงาน รวมทั้งผู้คนที่เกี่ยวข้องกับอุตสาหกรรมน้ำตาลและอุตสาหกรรมการเกษตรอื่น ๆ อาศัยอยู่จำนวนหนึ่ง พื้นที่ประมาณหนึ่งในสิบเป็นเนินเตี้ย ๆ ซึ่งเต็มไปด้วยป่าทึบ พื้นที่นี้ผลิตข้าวเป็นจำนวนมากในแต่ละปี
ประวัติศาสตร์และการปกครอง > บทบาทที่เพิ่มขึ้นของผู้สำเร็จราชการ

แต่เดิมหมู่เกาะโคโคสและเกาะคริสต์มาสขึ้นตรงกับซีลอน แต่ต่อมาในปี พ.ศ. 2429 ก็ได้มาขึ้นตรงกับนิคมช่องแคบ และในปี พ.ศ. 2449 ลาบวนก็ถูกผนวกเข้ามาเพิ่มอีก
ผู้สำเร็จราชการแห่งนิคมช่องแคบยังเป็นข้าหลวงใหญ่ประจำสหพันธรัฐมลายูและบอร์เนียวเหนือของอังกฤษ รัฐสุลต่านบรูไน และรัฐสุลต่านซาราวัก และต่อมายังดำรงตำแหน่งผู้ว่าราชการแห่งลาบวนเพิ่มขึ้นอีกตำแหน่งหนึ่งด้วย
ประชากร

ตารางแสดงอาณาเขตพื้นที่และประชากรเชื้อชาติต่าง ๆ ที่อาศัยในนิคมช่องแคบ แสดงข้อมูลเมื่อ ค.ศ. 1901:
|  | พื้นที่ (ตรางไมล์) | จำนวนประชากร ค> ศ. 1891.จำนวนประชากร ค.ศ. 1891 | จำนวนประชากร ค> ศ. 1901.รวม | จำนวนประชากร ค> ศ. 1901.ชาวยุโรป | จำนวนประชากร ค> ศ. 1901.ยูเรเชีย | จำนวนประชากร ค> ศ. 1901.ชาวจีน | จำนวนประชากร ค> ศ. 1901.ชาวมลายู | จำนวนประชากร ค> ศ. 1901.ชาวอินเดีย | จำนวนประชากร ค> ศ. 1901.อื่น ๆ |
| --- | --- | --- | --- | --- | --- | --- | --- | --- | --- |
| สิงคโปร์ | 206 | 184,554 | 228,555 | 3,824 | 4,120 | 164,041 | 36,080 | 17,823 | 2,667 |
| ปีนัง ดินดิง และพรอวินซ์เวลส์ลีย์ | 381 | 235,618 | 248,207 | 1,160 | 1,945 | 98,424 | 106,000 | 38,051 | 2,627 |
| มะละกา | 659 | 92,170 | 95,487 | 74 | 1,598 | 19,468 | 72,978 | 1,276 | 93 |
| รวม | 1,246 | 512,342 | 572,249 | 5,058 | 7,663 | 281,933 | 215,058 | 57,150 | 5,387 |
สเตย์ (เพลงแบล็กพิงก์)

"สเตย์" (อังกฤษ: Stay) เป็นเพลงของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 1 พฤศจิกายน ค.ศ. 2016 ผ่านสังกัดวายจีเอนเตอร์เทนเมนต์ และจัดจำหน่ายโดยเคทีมิวสิก เป็นซิงเกิลที่สองจากซิงเกิลอัลบั้ม สแควร์ทู และยังรวมอยู่ในอีพีชุดแรก แบล็กพิงก์ ในภาษาญี่ปุ่น เขียนและผลิตโดยเท็ดดี พัก ร่วมกับซอ ว็อน จิน เป็นเพลงแนวโฟล์กป็อปที่มีเครื่องดนตรีหลากหลาย ซึ่งเน้นการร้องเป็นหลัก
เบื้องหลังและการออกจำหน่าย

"สเตย์" เป็นซิงเกิลที่สองจากซิงเกิลอัลบั้ม สแควร์ทู ภาพทีเซอร์ของสมาชิกทั้งสี่คนถูกเผยแพร่พร้อมกับชื่อเพลงเมื่อวันที่ 27 ตุลาคม ค.ศ. 2016 และปล่อยคลิปเบื้องหลังการถ่ายทำมิวสิกวิดีโอในอีกสองวันถัดมา แบล็กพิงก์ส่งเสริมเพลงนี้เพียง 1 สัปดาห์ ในรายการ อินกีกาโย ทางช่องเอสบีเอส เมื่อวันที่ 6 พฤศจิกายน และ เอ็ม เคานต์ดาวน์ ทางช่องเอ็มเน็ต เมื่อวันที่ 10 พฤศจิกายน ค.ศ. 2016
มิวสิกวิดีโอ

มิวสิกวิดีโอเพลง "สเตย์" กำกับโดยฮัน ซา-มิน ผู้กำกับเพลง "กอตตาบียู" ของทูเอนีวัน และ "โซเบอร์" ของบิกแบง ในวันที่ 1 พฤศจิกายน ค.ศ. 2016 วิดีโอเผยแพร่ทางช่องอย่างเป็นทางการของแบล็กพิงก์ ในยูทูบ พร้อมกับเพลง "เพลย์อิงวิทไฟร์"
ชาร์ต > รายสัปดาห์

| ชาร์ต (2016) | ตำแหน่ง สูงสุด |
| --- | --- |
เกาหลีใต้ (แกออนดิจิทัลชาร์ต): 10
สหรัฐอเมริกา เวิลด์ดิจิทัลซองส์ (บิลบอร์ด): 4
จีน (คิวคิวมิวสิก): 48
ชาร์ต > รายเดือน

| ชาร์ต (2016) | ตำแหน่ง สูงสุด |
| --- | --- |
เกาหลีใต้ (แกออนดิจิทัลชาร์ต): 27